proxectonos/corpus_dominio_legal_administrativo_tmp huggingface dataset:
APROBACIÓN INICIAL DO PROXECTO DE URBANIZACIÓN DO TRAMO OESTE DA RÚA PALESTINA, PORTOSANTO, SAN SALVADOR
ADMINISTRACIÓN LOCAL — Municipal — Poio (Outros documentos, notificacións e informacións públicas, 22/08/2018)

A Xunta de Goberno Local, en sesión celebrada, o día 16 de agosto de 2018, acordou aprobar inicialmente o proxecto de urbanización tramo oeste rúa Palestina, Portosanto, San Salvador, e deste termo municipal, promovido polo Concello de Poio e redactado polo arquitecto Hector Jaime Olves Ustero, entregado no Concello o 2 de xaneiro de 2013, coas modificacións propostas polo enxeñeiro o 5 de xullo de 2018, de conformidade co disposto no artigo 96 da Lei 2/2016, do Solo de Galicia, someténdose o mesmo a información pública durante o prazo dun mes, computado de data a data, desde a publicación deste anuncio no BOP, quedando dito proxecto a exposición dos interesados na unidade de urbanismo e podendo presentarse durante dito prazo as alegacións oportunas. Poio a 13 de agosto de 2018. O ALCALDE, Asdo. D. Luciano Sobral Fernández
DH. A36.61361, SOLICITUDE DE MARÍA MÉRITA MERA SARMIENTO, PARA UN CAUDAL DE AUGA, NO LUGAR DE ESTACIÓN DA PORTELA, PARROQUIA DE PORTELA, CONCELLO DE BARRO
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 10/05/2018)

O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. As características do aproveitamento son: A auga cáptase en pozo barrena, 60 m prof. e emprégase para a rega da parcela do pozo e a colindante: parc.84, pol.208 mediante mangueiras Ø 25 mm. O que se fai público para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Barro ou nas oficinas deste servizo, situadas na rúa San Salvador, 2, 4º, de Vigo, onde estará exposto o expediente. Vigo, a 18 de abril de 2018. O xefe do Servizo Territorial de Augas de Galic ia (P. S. Resoluc. dirección de Augas de Galicia do 20/02/2017) Alberto Bosquet Herreros
EXTRACTO DAS BASES REGULADORAS DOS CURSOS DE ESPAÑOL PARA PERSOAS INMIGRANTES PARA A PREPARACIÓN DO DELE A2 DO EXERCICIO 2018
ADMINISTRACIÓN LOCAL — Provincial — Deputación Provincial (Subvencións e axudas, 13/03/2018)

De conformidade co previsto nos artigos 17.3. b) e 20.8. a) da Lei 38/2003, de 17 de novembro, xeral de subvencións, publícase o extracto da convocatoria cuxo texto completo pode consultarse na Base de Datos Nacional de Subvencións: http://www.pap. minhafp. gob. es/bdnstrans/index Persoas inmigrantes en situación administrativa regular, maiores de 16 anos, que precisen preparar o exame do DELE A2 para a obtención da nacionalidade española. Poñer en marcha tres (3) edicións de cursos de español para persoas inmigrantes, cun máximo de 60 alumnas e alumnos (20 por edición), para a preparación do DELE (Diploma de Español Lingua Estranxeira) A2 do Marco Común Europeo de Referencia para as Linguas (MCER) expedido polo Instituto Cervantes. Bases de subvencións aprobadas por Resolución da Presidencia de 20 de febreiro de 2017; Bases de execución do Orzamento provincial para o ano 2018; Lei 38/2003, xeral de subvencións; Real decreto 887/2006, de 21 de xullo, polo que se aproba o Regulamento da Lei 38/2003, de 17 de novembro, xeral de subvencións e a demais lexislación de aplicación. Para levar a cabo os cursos de español para persoas inmigrantes para a preparación do DELE A2 do ano 2018 a contía máxima dispoñible é de 15.000,00 euros. O prazo para a presentación de solicitudes comezará o día seguinte ao da publicación do extracto da convocatoria no Boletín Oficial da Provincia de Pontevedra (BOPPO) e rematará en 20 días naturais. Se o último día do prazo coincidise en festivo, este prorrogarase ata o seguinte día hábil. Pontevedra, a 26 de febreiro de 2018. A presidenta Mª del Carmen Silva Rego
APROBACIÓN DO EXPEDIENTE ADMINISTRATIVO 1948/2018 DE SUPLEMENTO DE CRÉDITO PARA AFRONTAR O PAGO POR RESPONSABILIDADE PATRIMONIAL
ADMINISTRACIÓN LOCAL — Municipal — Guarda, A (Presupostos e cadros de persoal, 13/08/2018)

O Pleno do Concello, na sesión celebrada o día 30 de xullo de 2018, aprobou inicialmente o expediente administrativo nº 1948/2018 de suplemento de crédito para afrontar o pago por responsabilidade patrimonial derivada da sentenza 767/2016 ditada polo TSX de Galicia. De conformidade co artigo 177 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, en concordancia co artigo 169 do mesmo texto legal, exponse ao público durante o prazo de quince días hábiles contados a partir do seguinte á data de inserción do presente anuncio no Boletín Oficial da Provincia, para que os interesados, poidan examinalos e presentar reclamacións ante o Pleno. De non presentarse reclamacións durante o prazo de exposición ao público considerarase definitivamente aprobado; en caso contrario, o Pleno disporá dun prazo dun mes para resolvelas. O Alcalde Antonio Lomba Baz Documento asinado dixitalmente á marxe.
POXA PARA ALLEAR UNHA PARCELA MUNICIPAL
ADMINISTRACIÓN LOCAL — Municipal — Agolada (Poxas, 22/02/2018)

O 23/01/2018 a Xunta de Goberno Local aprobou o expediente patrimonial e o prego de cláusulas económico-administrativas que rexen no procedemento para allear, mediante poxa pública á alza en sobre pechado, a parcela número 4 do polígono industrial de Merlín (Agolada) e dispuxo a apertura do procedemento de adxudicación por medio da publicación de anuncio no Boletín Oficial da Provincia de Pontevedra. Órgano de contratación: Xunta de Goberno Local, Praza do Concello, 1 36520, Agolada (Pontevedra) Parcela a allear: parcela número 4 do polígono industrial de Merlín (Agolada). Garantía provisional: non se esixe. Modalidade de alleamento: poxa pública ao alza en sobre pechado. Lugar de consulta do prego de documentación: Secretaría-Intervención do Concello. Prazo de presentación de ofertas: 15 días naturais dende a publicación do anuncio da apertura da convocatoria no BOP. Lugar de presentación de ofertas*: Luns a venres: Rexistro Xeral do concello de 9:00 a 1:30 h. *Presentación por outros medios segundo o artigo 16 da Lei 39/2015 do 1 de outubro: terá que xustificarse a data de presentación e anunciar a presentación no mesmo día ao órgano de contratación por correo electrónico á dirección secretario@agolada. es Forma de presentación de ofertas: A indicada na cláusula 9 do prego de condicións que rexen na contratación, conforme aos modelos do dito prego. Lugar e día do acto público de apertura de ofertas: Salón de Plenos do Concello de Agolada, nos dez días hábiles seguintes á conclusión do prazo de admisión do prazo das ofertas. As posibles variacións publicaranse no perfil do contratante. Parcela núm.4 do polígono industrial de Merlín (Agolada) Situación: polígono industrial de Merlín, Agolada (Pontevedra). Referencia catastral: 36020G501000040000RT Superficie de la parcela: 1437 m2 Inscrita no Rexistro da Propiedade de Lalín no Tomo 1034, Libro, 79, Folio, 124, Finca 11990 Cargas y gravames: Ver descrición completa. Tipo mínimo de licitación: 14.484,96 euros (mais IVE) Agolada, 30 de xaneiro de 2018. Don Ramiro Varela Peón, alcalde
CONVOCATORIA ELECCIÓN XUÍZ DE PAZ E XUÍZ DE PAZ SUBSTITUTO
ADMINISTRACIÓN LOCAL — Municipal — Cerdedo - Cotobade (Convocatorias Xuíz de Paz, 19/01/2018)

De acordo co establecido na Lei 6/1985 orgánica do poder xudicial do 1 de xullo, anunciase a convocatoria pública para a provisión dos cargos de xuíz de paz titular e substituto do Xulgado de Paz de Cerdedo-Cotobade. Os interesados dispoñen dun prazo de vinte días naturais contados partir do día seguinte á publicación da convocatoria no Boletín Oficial de Pontevedra para dirixir escrito dirixido á Presidencia solicitando a participación no proceso. Ás solicitudes poderán presentarse nos Rexistros Xerais do Concello (A Chan nº 11 Carballedo – Praza do Concello 1 Cerdedo). Horario: 9 a 14 horas de luns a venres; mediante presentación telemática a través da sede electrónica da entidade http://concellodecerdedocotobade.sedelectronica. gal. ou en calquera dos lugares establecidos no artigo en 16.4 da Lei 39/2015 do 1 de outubro de procedemento administrativo común das Administracións Públicas As condicións legais esixibles son as que a continuación se detallan: 1. Ser español.2. Maior de idade.3. Non estar incurso en ningunha das causas de incapacidade ou de incompatibilidade previstas para o desempeño das funcións xudiciais, a excepción do exercicio de actividades profesionais ou mercantís. A documentación a presentar xunto coa solicitude de participación é a seguinte: 1. Fotocopia do NIF.2. Certificación expedida polo Rexistro Central de Penados e Rebeldes (ou, no seu caso, xustificante da súa solicitude) 3. Certificado médico acreditativo da aptitude para o exercicio das funcións do cargo.4. No seu caso, xustificación dos méritos alegados. O modelo de solicitude e a relación de documentación necesaria para concorrer ao proceso están a disposición dos interesados/as na Secretaría e na sede electrónica da entidade http://concellodecerdedocotobade.sedelectronica. gal. O que se publica para xeral coñecemento. Cerdedo-Cotobade (Asinado dixitalmente á marxe) O Presidente Jorge Cubela López
EXPEDIENTE DE MODIFICAIÓN DE CRÉDITOS 06/18
ADMINISTRACIÓN LOCAL — Municipal — Tomiño (Presupostos e cadros de persoal, 06/11/2018)

Aprobado inicialmente polo Pleno do Concello de Tomiño, na sesión celebrada o 29 de outubro de 2018, o Expediente de modificación de créditos nº 06/18 consistente nun Crédito Extraordinario por importe de 558.894,23 euros financiado con Remanente Líquido de Tesourería para Gastos Xerais. En cumprimento do disposto no Real Decreto Lexislativo 2/2004, de 5 de marzo, e no R. D. 500/90, queda exposto ó público na oficina de Intervención, durante o prazo de 15 días hábiles contados a partires da publicación deste anuncio no Boletín Oficial de Provincia, dentro dos cales os interesados poderán examinalo e facer as reclamacións que estimen oportunas, e que se considerará definitivamente aprobado, no suposto de non presentarse ningunha reclamación. A Alcaldesa. Documento asinado dixitalmente ao marxe.
REVOGACIÓN DA DELEGACIÓN DA PRESIDENCIA PARA ACTO VODA CIVIL
ADMINISTRACIÓN LOCAL — Municipal — Bueu (Outros documentos, notificacións e informacións públicas, 14/06/2018)

Por Resolución da Alcaldía de data 1 de xuño de 2018, vense en revogar a delegación feita no Concelleiro Sr. Otero Pérez, para presidir o acto de Voda Civil a celebrar o día 21 de xullo de 2018 na Avda. de Loureiro núm.45 desta Vila, asumindo a propia Alcaldía a presidencia do mesmo. O que se fai público en virtude do disposto no art.44.2 do Real Decreto Lexislativo 2568/86. Asinado electronicamente ao marxe. O alcalde Félix Juncal Novas
COTAS MENSUAIS SAF E DEPENDENCIA, ABRIL E MAIO DE 2018
ADMINISTRACIÓN LOCAL — Municipal — Ponteareas (Recadación, 09/07/2018)

Por Decreto de Alcaldía, de data 19 de xuño de 2018 aprobáronse as liquidacións de cotas aos usuarios correspondentes aos meses de ABRIL e MAIO de 2018 para os seguintes servizos municipais: Servizo de axuda no fogar polo servizo municipal e de Dependencia por un importe total de 18,462,03€. Conforme o disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004, de 5 de marzo, polo que se aprobou o texto refundido da lei reguladora de facendas locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: En cumprimento do disposto no artigo 24 do Regulamento xeral de recadación, exponse o público o seguinte anuncio de cobranza: No caso de perda do devandito instrumento, o obrigado ao pagamento poderá obter un duplicado nas Oficinas do departamento de Rendas municipal. Os contribuíntes non domiciliados deberán solicitar o documento de ingreso na oficina indicada, e efectuar o pagamento debido, posto que a non recepción non exonera da obriga do pagamento, e non impide a utilización da vía de constrinximento. O vencemento do prazo en período voluntario, sen ter sido satisfeita a débeda, determinará o comezo do procedemento de constrinximento, o devengo do recargo e demais conceptos esixibles tal e como se fixa no artigo 26 e 28 e 161 da Lei 58/2003 xeral tributaria. Asinado dixitalmente. O alcalde
ANUNCIO DE COBRO DE POSTOS E BARRACAS 4º TRIMESTRE 2018
ADMINISTRACIÓN LOCAL — Municipal — Tui (Outros documentos, notificacións e informacións públicas, 16/11/2018)

Aprobado por este Concello o Padrón da “Taxa por ocupación de vía publica con postos de venda ambulante”, queda exposto ó publico durante o prazo de 1 mes (art.83.2 da Lei 39/2015, de 1 de outubro, do Procedemento Administrativo Común das Administracións Públicas), para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei Xeral Tributaria 58/2003. Contra as débedas consignadas no Padrón contributivo e notificadas colectivamente mediante o presente anuncio, os interesados poderán interpor os seguintes recursos(art.14.2 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais): De conformidade co previsto no art.12 do Real Decreto Lexislativo 2/2004, en relación cos artigos 24 e 25 do Regulamento Xeral de Recadación RD 939/2005 do 29 de xullo de 2005, comunícaselles ós contribuíntes afectados que o período voluntario de cobranza das Taxas indicadas será do día 7 de novembro de 2018 ó 7 de xaneiro de 2019, ámbalas dúas datas inclusive, rematando o día 7 de xaneiro de 2019 no horario de caixa de cada entidade bancaria colaboradora. As Taxas deberán satisfacerse, consonte co artigo 23 e seguintes do Regulamento Xeral de Recadación, a través de calquera entidade bancaria colaboradora, empregando os instrumentos de ingreso (recibos) que se enviarán ó domicilio declarado do contribuínte por correo ordinario. No caso de perda do devandito instrumento, o obrigado ó pagamento poderá, ata o día 7 de xaneiro de 2019 obter un duplicado nas oficinas de recadación deste Concello. Os contribuíntes que a 24 de decembro de 2018 non tivesen recibido nos seus domicilios os instrumentos de ingreso, disporán de prazo ata o 7 de xaneiro de 2019 para solicitalos na oficina indicada e efectua-lo pagamento nas entidades bancarias, posto que a non recepción non exonera da obriga do pagamento e non impide a utilización da vía de prema. Advírtese os contribuíntes que poden facer uso da domiciliación bancaria para o pagamento segundo o disposto no artigo 38 do Regulamento Xeral de Recadación. O vencemento do prazo en período voluntario, sen ter sido satisfeita a débeda, determinará o comezo do procedemento de prema, a percepción da recarga correspondente e demais conceptos esixible tal e como se fixan nos arts.26, 28 e 161 da Lei Xeral Tributaria. En Tui, o Alcalde-Presidente Carlos Vázquez Padín Documento asinado dixitalmente á marxe.
MODIFICACIÓN ESTATUTARIA DA ASOCIACIÓN DE EMPRESARIOS DE TRANSPORTE DE MERCANCÍAS E ESCAVACIÓNS DE PONTEVEDRA-ASETRANSPO
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Sección de Mediación, Arbitraxe e Conciliación (Convenios colectivos, 26/07/2018)

De conformidade co disposto no artigo 13 do Real decreto 416/2015, do 29 de maio, sobre depósito de estatutos das organizacións sindicais e empresariais, constituídas ao amparo da Lei 19/1977, do 1 de abril, (BOE nº 147, do 20/06/2015), e para os efectos que no citado artigo se recollen, faise público que na Sección de Mediación, Arbitraxe e Conciliación desta xefatura territorial, presentouse, con data 2 de xullo de 2018, por María Cruz Álvarez Pérez, en calidade de secretaria executiva da ASOCIACIÓN DE EMPRESARIOS DE TRANSPORTE DE MERCANCÍAS Y EXCAVACIONES DE PONTEVEDRA–ASETRANSPO, documentación sobre depósito de modificación estatutaria desta asociación, acordada en Asemblea Xeral, celebrada o 29/06/2018. A modificación afecta aos seguintes artigos: 1 (muda o nome e amplía ámbito de aplicación as actividades de loxística, escavacións e obras), 2 (contempla a nova figura das empresas colaboradoras), e 4 (engádese un novo apartado aos fins). O texto dos estatutos depositados é de acceso público, polo que calquera persoa poderá examinalo e solicitar copia, segundo o disposto no artigo 23 do Real decreto 416/2015. De conformidade co disposto no artigo 173 da Lei 36/2011, do 10 de outubro, da xurisdición social, os que acrediten un interese directo, persoal e lexítimo, poderán impugnar os estatutos depositados ante o xulgado do social. Vigo, a 13 de xullo de 2018. O xefe territorial Ignacio Rial Santomé
OFERTA DE EMPREGO PÚBLICO DO ANO 2018
ADMINISTRACIÓN LOCAL — Municipal — Redondela (Oferta de emprego público, 19/04/2018)

Por resolución de Alcaldía, con data de 05/04/2018, aprobouse a oferta de emprego público do Concello de Redondela, dispoñendo que se publique no Boletín Oficial da Provincia de Pontevedra. En cumprimento do citado acordo, procédese á publicación da oferta de emprego público do Concello de Redondela para o ano 2018, cuxas prazas que se ofertan son as seguintes: O prazo máximo para a execución dos correspondentes procesos selectivos será de 3 anos a contar dende a publicación do presente acordo no Boletín Oficial da Provincia de Pontevedra (BOPP). Contra o acordo de aprobación da oferta de emprego público, que pon fin á vía administrativa, poderase interpoñer o RECURSO POTESTATIVO DE REPOSICIÓN ante o sr. Alcalde, no prazo dun mes a contar dende o día seguinte ao da publicación deste anuncio no BOPP, ao abeiro do establecido no artigo 124 da Lei 39/2015, de procedemento administrativo común das administracións públicas ou ben directamente o recurso contencioso administrativo ante o Xulgado do Contencioso-Administrativo de Vigo no prazo de dous meses contados dende o día seguinte ao desta publicación, consonte ao disposto nos artigos 8.1 e 46.1 da Lei 29/1998, do 13 de xuño, da xurisdición contencioso-administrativa. No caso de interpoñerse o recurso potestativo de reposición, deberase resolver e notificar no prazo dun mes segundo establece o artigo 124.2 da devandita Lei 39/2015, entendéndose desestimado o recurso de reposición polo transcurso de dito prazo sen resolución expresa notificada, de conformidade co establecido na Lei 39/2015, podendo entón as persoas interesadas interpoñer recurso contencioso-administrativo no prazo de seis meses contados dende o día seguinte de aquel no que deba entenderse presuntamente desestimado o recurso de reposición interposto, consonte ao establecido no artigo 46.1) e 4) da Lei 29/1998, reguladora da xurisdición contencioso-administrativa. Non obstante, tamén se poderá interpoñer calquera outro recurso que as persoas interesadas estimen procedentes conforme a Dereito. DOCUMENTO ASINADO ELECTRONICAMENTE Á MARXE
NOMEAMENTO ACCIDENTAL
ADMINISTRACIÓN LOCAL — Municipal — Cerdedo–Cotobade (Outros documentos, notificacións e informacións públicas, 17/12/2018)

Por resolución da presidencia de data 12.12.2018 adoptouse a seguinte resolución Vista a posibilidade de substitución da presidencia da entidade local contemplada polo artigo 47 do Real Decreto 2568/1986 de 28 de novembro de organización, funcionamento e réxime xurídico das entidades locais, pola presente e dada a miña ausencia do termo municipal nese horario. Cerdedo-Cotobade, documento asinado dixitalmente á marxe. O presidente Jorge Cubela López
DH. A36.59149, SOLICITUDE DE GALPGEST PETROGAL ESTACIONES DE SERVICIO, S. L. U., PARA UN CAUDAL DE AUGA, NO LUGAR DE ANDE, PARROQUIA DE RUBIÁNS, CONCELLO DE VILAGARCÍA DE AROUSA
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 19/09/2018)

O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Expediente: DH. A36.59149 As características do aproveitamento son: A auga cáptase en pozo barrena Ø 150 mm, 50 m prof. e condúcese por tubo Ø 32 mm cara a dúas zonas de lavado na mesma parc., para o seu emprego na limpeza de vehículos e limpeza das instalacións. O que se fai público para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vilagarcía de Arousa ou nas oficinas deste servizo, situadas na rúa San Salvador, 2, 4º, onde estará exposto o expediente de que se trata. Vigo, 25 de abril de 2018. O xefe do servizo territorial P. S. Resoluc. dirección de Augas de Galicia do 20/02/2017 Alberto Bosquet Herreros
DH. W36.64104. SOLICITUDE DE MARINA SILVIA REBOREDO AGRA DE AUTORIZACIÓN DE OBRAS NO LUGAR DE VILAR, PARROQUIA DE VILALONGA (SAN PEDRO), CONCELLO DE SANXENXO
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 30/10/2018)

As obras solicitadas consisten na construción dunha vivenda unifamiliar illada, composta de planta baixa e unha planta primeira de xeometría rectangular e cunha superficie total construida de 308,83 m², no lugar de Vilar, parroquia de Vilalonga, Concello de Sanxenxo. As actuacións atópanse en zona de policía do rego Lagorei, a unha distancia aproximada de 90 m do mesmo. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Sanxenxo ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 05 de outubro de 2018 O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros
NOVA CONVOCATORIA PARA A PRESENTACIÓN DE INSTANCIAS PARA A CATEGORÍA DE PROFESOR DE MÚSICA, NA ESPECIALIDADE DE FRAUTA, PERTENCENTE ÁS BASES ESPECÍFICAS PARA LISTAS DE CONTRATACIÓNS DE DIVERSAS CATEGORÍAS
ADMINISTRACIÓN LOCAL — Municipal — Ponteareas (Persoal, oposicións, 30/01/2018)

Con data 19 de xaneiro de 2018 aprobouse por Decreto nº 2018-0146, unha nova convocatoria para a presentación de instancias no prazo de 20 días naturais a partir da data de publicación no BOP, na categoría de profesor de música, na especialidade de frauta, segundo as bases aprobadas pola Xunta de Goberno de data 20 de marzo de 2017, co fin da confección das listas de contratacións para a categoría mencionada. Unificar a lista resultante do proceso selectivo e a existente nunha soa lista de substitucións na categoría Profesor de Música, especialidade de frauta, na que a orde de prelación final virá determinada pola puntuación obtida por cada aspirante en calquera dos dous procesos. As instancias polas que se solicita formar parte neste proceso selectivo, dirixiranse ao Alcalde do Concello, e poderán presentarse por calquera medio previsto no artigo 16.4 da Lei 39/2015, de 1 de outubro, do Procedemento Administrativo Común das Administracións Públicas, no prazo de 20 días naturais, contados dende o día seguinte á publicación deste anuncio no Boletín Oficial da Provincia de Pontevedra. As bases íntegras atópanse publicadas no taboleiro de anuncios do Concello e na súa páxina web, www.ponteareas. gal. Documento asinado electrónicamente. O Alcalde, Xosé Represas Giráldez
BOLSA DE EMPREGO MONITOR/A DEPORTIVO/A DE PÁDEL CONCELLO DO GROVE
ADMINISTRACIÓN LOCAL — Municipal — Grove, O (Bolsas de emprego, 28/02/2018)

O Concello do Grove precisa crear, por razón de urxencia e co fin de non perturbar o bo funcionamento dos servizos municipais, unha bolsa de traballo para a contratación con carácter temporal de monitoras ou monitores/as deportivos/as de pádel en réxime de contratación laboral temporal co fin de cubrir as necesidades que vaian sucedendo en tanto non se aprobe unha nova bolsa ou ata que se estime necesario o mantemento desta. A presente resolución da Alcaldía poderá ser obxecto de prórroga. Ser español ou ter a nacionalidade española, sen prexuízo do disposto no artigo 57 do texto refundido do Estatuto Básico do Empregado Público (Real decreto lexislativo 5/2015, 30 de outubro). Ter cumpridos os 16 anos de idade e non exceder a idade máxima de xubilación forzosa. Posuír o título de monitor/a relacionado coa especialidade deportiva de pádel. Ter a capacidade funcional para o desempeño das tarefas. Non ter sido separado mediante expediente disciplinario do servizo de calquera administración pública nin acharse inhabilitado para o exercicio das función públicas. Ter dispoñibilidade de vehículo para desprazarse. LUGAR DE PRESENTACIÓN DAS SOLICITUDES: Rexistro no edificio administrativo do Concello do Grove, en horario de 9.00 a 14.00 horas. Instancia debidamente cuberta en todos os seus apartados, conforme o anexo II da convocatoria. Fotocopia compulsada do DNI. Fotocopia compulsada do título de monitor(a)/adestrador(a) da especialidade deportiva de pádel. De ser o caso, fotocopias compulsadas da documentación acreditativa dos criterios cuantificables alegados (segundo o anexo I). PRAZO DE PRESENTACIÓN DE SOLICITUDES: O prazo de presentación de solicitudes será de dez (10) días naturais desde o día seguinte á publicación da presente convocatoria na web municipal (www.concellodogrove.es) e no Boletín Oficial da Provincia de Pontevedra. SELECCIÓN: De acordo co establecido nas bases da convocatoria. PROCEDEMENTO DE SELECCIÓN: Concurso As bases da convocatoria da bolsa de traballo de monitores/as deportivos/as do Concello do Grove están publicadas na web municipal. (www.concellodogrove.es)
PADRÓN DO SERVIZO DE AXUDA A DOMICILIO, MES DE XANEIRO 2018
ADMINISTRACIÓN LOCAL — Municipal — Lalín (Recadación, 28/02/2018)

Conforme ao disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004 de 5 de marzo polo que se aprobou o texto refundido da lei reguladora de facendas locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: Prazo de ingreso: o período voluntario de cobranza dos tributos indicados, para o Concello de Lalín, será de dous meses, contados a partir do día seguinte á publicación de este anuncio no Boletín Oficial da Provincia de Pontevedra. Se o vencemento coincide co día inhábil, entenderase prorrogado ao primeiro día hábil seguinte. Lugar de ingreso: Para o cobro dos mesmos, os contribuíntes que teñan domiciliados os recibos, estes seranlles cargados nas contas bancarias respectivas. Para o resto de contribuíntes poderán facer o pago en calquera oficina das entidades bancarias de Abanca, empregando o instrumento de cobramento que se facilitará no departamento de Tesourería. A non recepción ou calquera outro erro nos datos consignados no documento de cobramento non exime da obriga de pagamento (art.102 da Lei Xeral Tributaria). Os contribuíntes que non recibisen ou extraviasen o xogo de impresos correspondente, disporán ata o último día do prazo citado para solicitar un duplicado nas dependencias municipais. Advírtese ós contribuíntes que poden facer uso da domiciliación bancaria para o pagamento segundo o disposto no artigo 38 do Regulamento xeral de recadación. Días de ingreso: días hábiles, no horario de caixa establecido pola entidade colaboradora referida para o pagamento dos recibos non domiciliados. O vencemento do prazo en período voluntario, sen ter sido satisfeita a débeda, determinará o comezo do procedemento executivo, o devengo da recarga correspondente e demais conceptos esixibles tal e como se fixan nos artigos 26, 28 e 161 da Lei 58/2003 xeral tributaria. Lalín. Documento asinado electrónicamente ao marxe. O alcalde Rafael Cuíña Aparicio
DELEGACIÓN DAS FUNCIÓNS DO ALCALDE POR AUSENCIA
ADMINISTRACIÓN LOCAL — Municipal — Rodeiro (Outros documentos, notificacións e informacións públicas, 12/04/2018)

De conformidade co disposto nos artigos 23.3 da Lei 7/1985, de 2 de abril, reguladora das Bases de Réxime local (LRBRL), e 47 do Regulamento de Organización, Funcionamento e Réxime Xurídico das Entidades Locais (ROF), faise público para xeral coñecemento que, por ausentarme do Concello entre os días 5 e 8 de abril do corrente, ambos inclusive, substituirame nas funcións da Alcaldía deste Concello a primeira tenente de alcalde Dona Concepción Isolina Somoza Calviño. Rodeiro, a 4 de abril de 2018. (Sinatura dixital). O alcalde Luís López Diéguez
ADXUDICACIÓN DA SUBMINISTRACIÓN DE MATERIAL ELÉCTRICO
ADMINISTRACIÓN LOCAL — Municipal — Porriño, O (Contratos administrativos, 07/05/2018)

Por acordo da Xunta de Goberno Local, de data 15.02.18, procedeuse á adxudicación no procedemento da contratación da “subministración sucesiva de material eléctrico”, coas seguintes especificidades: a) Organismo: Concello do Porriño. b) Dependencia tramitadora do expediente: Secretaría-Servizo de Contratación. c) Número de expediente: 21/17 a) Descrición do obxecto: subministración sucesiva de material eléctrico. a) Tramitación: ordinaria b) Procedemento: aberto a) Orzamento total: 229.900€ (190.000€ máis 39.900€ en concepto de IVE) a) Data: 15.02.18 b) Contratista: JOMERO SL c) Nacionalidade: Española d) Importe da adxudicación: 229.900 € (IVE incluidos), cos prezos unitarios ofertados polo adxudicatario. e) Formalización: 21.02.18 www.contratosdegalicia.es O Porriño, 26 de febreiro de 2018. A Alcaldesa. Eva Garcia de la Torre.
LICITACIÓN DA PRESTACIÓN DO SERVIZO DE MANTEMENTO DOS EQUIPOS DE PROTECCIÓN CONTRA INCENDIOS (EXTINTORES)
ADMINISTRACIÓN LOCAL — Municipal — Porriño, O (Contratos administrativos, 01/03/2018)

Por acordo da Xunta de Goberno Local de data 09.02.18, foron aprobados os pregos que han de rexer na seguinte licitación: a) Organismo: Concello do Porriño. b) Dependencia tramitadora: Secretaría xeral-Servizo de Contratación. c) Número de expediente: 25/17 a) Descrición do obxecto: servizo de mantemento de extintores do Concello b) Prazo de execución: 2 anos (con posibilidade de dúas prorrogas anuais) CPV: 5000000 a) Tramitación: ordinaria. b) Procedemento: aberto. a) Orzamento: 9.680 € (8.000€ máis 1.680 en concepto de IVE) a razón de 1.000€/trimestre máis o IVE correspondente.5% do importe de adxudicación. a) Perfil do contratante: www.contratosdegalicia.es b) Entidade: Concello do Porriño c) Enderezo: Antonio Palacios, 1 – 36400 – O Porriño (Pontevedra) d) Teléfono: 986335000 a) Data límite de presentación: 15 días naturais, dende a última publicación do anuncio. b) Documentación a presentar: A sinalada no prego de condicións. c) Lugar de presentación: Rexistro xeral do Concello de Porriño. Enderezo: Antonio Palacios, 1 – 36400 – O Porriño. Según o establecido no prego de cláusulas administrativas Os establecidos nos pregos Serán pola conta do licitador que resulte adxudicatario.www.contratosdegalicia.es O Porriño, a 14 de febreiro de 2018. A Alcaldesa. Maria Cleofe Cureses Narcis
APROBACIÓN DEFINITIVA, MODIFICACIÓN ORDENANZAS DAS TAXAS DE ABASTECEMENTO DE AUGA E REDE DE SUMIDOIROS
ADMINISTRACIÓN LOCAL — Municipal — Mondariz-Balneario (Ordenanzas e Regulamentos, 02/01/2018)

Aprobáronse definitivamente, o non terse presentado reclamacións contra o acordo de Pleno da Corporación de 26 de outubro de 2017, as modificacións de ordenanzas fiscais reguladoras dos tributos que a seguir se especifican. De acordo co establecido no art.17.4 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das facendas locais, faise público o texto desas modificacións: Aqueles abonados/industrias que para o seu proceso de traballo ou produción utilicen medios propios de abastecemento de auga, exclusivamente ou conxuntamente coa auga da rede municipal e/ou vertan a rede de sumidoiro un caudal superior o consumo da rede municipal, instalarán o seu cargo aparatos para a medida de caudal vertido a rede; esta medición servirá de base para a facturación por depuración. Mínimo: 8 m³/mes 0,3077 €/ m³ Excesos: 0,3077 €/ m³ Ud. de acometida de auga residual formada por arqueta de saída, tubería de Ø 160 mm./5 atm., incluída escavación, recheo, demolición e reposición de firme no seu caso, así como conexión ó colector existente con kit estanco de conexión, para unha lonxitude máxima de 5 m. (1 a 5 m.). GABIA EN TERRA 402,98 Eur./ud. GABIA EN ASFALTO 456,45 Eur./ud. GABIA EN BEIRARRÚA 491,56 Eur./ud. Uso doméstico e industrial: Uso de obras: Por Conexión: Realizase o cálculo para a acometida normal de 5,00 m. de lonxitude máxima (1 a 5 m.). Fanse prezos diferentes dependendo do diámetro da acometida e do tipo de reposición a realizar na gabia.2.1.—Contador de 13/15/20 mm. Instalación en batería de contadores ou similar TOTAL 13/15mm 87,63 Eur/ud.20mm 96,95 Eur/ud.2.2.—Contador de diámetro superior a 20 mm. Farase presuposto en cada caso.2.3.—Contadores (sen instalación) 13 mm.56,86 Eur/ud.15 mm.56,86 Eur/ud.20 mm.80,05 Eur/ud.25 mm.130,34 Eur/ud.30 mm.182,24 Eur/ud.40 mm.282,56 Eur/ud.50 mm.617,24 Eur/ud.65 mm.765,17 Eur/ud. Cobro ós abonados morosos dos gastos ocasionados pola comunicación dos recibos pendentes de pago: 4,45 Eur/ud. Por desprecintado de contador para restablecer o subministro despois do corte do mesmo: 29,24 Eur/ud. Por conexión á rede de contadores instalados polo persoal alleo ó servizo e precintado dos racores: 19,46 Eur/ud. Por comprobación do contador do abonado, a petición do mesmo, e soamente no caso de funcionamento correcto do contador: 9,73 Eur/ud. Estas modificacións entrarán en vigor o día da súa publicación no BOP e comezarán a aplicarse a partir do 1 de xaneiro de 2018, permanecendo en vigor ata a súa modificación ou derrogación expresa. Mondariz Balneario, 21 de decembro de 2017 O alcalde Asdo.: José Antonio Lorenzo Rodríguez
APROBACIÓN INICIAL DO EXPEDIENTE ADMINISTRATIVO Nº 2321/2018 DE MODIFICACIÓN DE CRÉDITO Nº 73/2018 MEDIANTE CRÉDITO EXTRAORDINARIO E SUPLEMENTO DE CRÉDITO
ADMINISTRACIÓN LOCAL — Municipal — Guarda, A (Presupostos e cadros de persoal, 17/10/2018)

Expediente: Modificación de crédito nº 73/2018 (Expediente nº 2321/2018) de crédito extraordinario e suplemento de crédito. Trámite: Anuncio de aprobación inicial. O Pleno deste Concello, en sesión ordinaria celebrada o día 28/09/2018, aprobou inicialmente o expediente de modificación de crédito nº 73/2018 mediante crédito extraordinario e suplemento de crédito financiado con cargo ó remanente líquido de tesourería para gastos xerais por un importe de 35.425,00 euros, dentro do orzamento do Concello. De conformidade co artigo 177 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, en concordancia co artigo 169 do mesmo texto legal, exponse ao público durante o prazo de quince días hábiles contados a partir do seguinte á data de inserción do presente anuncio no Boletín Oficial da Provincia, para que os interesados, poidan examinalos e presentar reclamacións ante o Pleno. De non presentarse reclamacións durante o prazo de exposición ao público considerarase definitivamente aprobado; en caso contrario, o Pleno disporá dun prazo dun mes para resolvelas. Na Guarda, O ALCALDE Antonio Lomba Baz
EXTRACTO DE ACORDOS ADOPTADOS POLO PLENO DO CONCELLO DE PONTEVEDRA NA SESIÓN ORDINARIA DE 09.02.2018
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 26/02/2018)

Expediente Sesión plenaria de 09-02-2018 Ref.4/2018 Trámite Extracto acordos adoptados De conformidade co sinalado polo artigo 197 do Regulamento de organización, funcionamento e réxime xurídico das entidades locais, faise público o extracto comprensivo dos acordos adoptados na sesión plenaria deste Concello que tivo lugar o día 09-02-2018. APROBACIÓN DOS BORRADORES DAS ACTAS DAS SESIÓNS ORDINARIAS DE 22.12.2017 E 12.01.2018 E EXTRAORDINARIAS 20.01.2018. Aprobadas APROBACIÓN DO PROXECTO DA 1ª MODIFICACIÓN DA ORDENANZA MUNICIPAL REGULADORA DA INSTALACIÓN DE VELADORES (MESAS E CADEIRAS) NA VÍA PÚBLICA. Aprobado PROPOSICIÓN DO GRUPO MUNICIPAL DO BNG SOBRE A PONTE MEDIEVAL DE PONTE SAMPAIO E A ESTRADA AUTONÓMICA PO-264. Aprobada PROPOSICIÓN DO GRUPO MUNICIPAL DO PP EN APOIO E DEFENSA DA PRISIÓN PERMANENTE REVISABLE. Rexeitada PROPOSICIÓN DO GRUPO MUNICIPAL DO PSDEG-PSOE SOBRE IGUALDADE EFECTIVA ENTRE MULLERES E HOMES EN MATERIA DE CONTRATACIÓNS PÚBLICAS. Aprobada EMENDA GRUPO MUNICIPAL DO PPP ROPOSICIÓN CONXUNTA DOS GRUPOS MUNICIPAIS DO PSDEG-PSOE; MAREA PONTEVEDRA; E MIXTO-CIUDADANOS RELATIVA Á AMPLIACIÓN DO SISTEMA ESPECIAL DE PAGAMENTO DO IBI URBANO E Á BONIFICACIÓN DE FAMILIAS NUMEROSAS. Rexeitada Aprobada PROPOSICIÓN DO GRUPO MUNICIPAL MIXTO-C´S RELATIVA Á CREACIÓN DUN PARQUE PARA A PRÁCTICA DE PARKOUR. Rexeitada PROPOSICIÓN DO GRUPO MUNICIPAL DO PP SOBRE A XESTIÓN DO PAVILLÓN MUNICIPAL DE DEPORTES DE MONTE PORREIRO. Rexeitada PROPOSICIÓN DO GRUPO MUNICIPAL DO PSDEG-PSOE EN RELACIÓN Á CONEXIÓN FERROVIARIA DE PONTEVEDRA CON VILAGARCÍA, VIGO, OURENSE E MADRID E A MELLORA NO SERVIZO PRESTADO AOS VIAXEIROS/AS USUARIOS DE BICICLETA. Aprobada PROPOSICIÓN DO GRUPO MUNICIPAL DA MA. PO PARA SOLICITAR DO GOBERNO AS ACCIÓNS OPORTUNAS PARA QUE AUDASA PAGUE INTEGRAMENTE O IBI (CON EMENDA DO BNG). Aprobada PROPOSICIÓN DO GRUPO MUNICIPAL DO PP PARA A CREACIÓN DUN PARQUE CANINO EN PONTEVEDRA. Rexeitada TOMA DE COÑECEMENTO DE EXPEDIENTES DE MODIFICACIÓN DE CRÉDITO: 13/2017(5G/2017); 14/2017(5T/2017); 16/2017(6T/2017); 17/2017(6G/2017); 18/2017(7T/2017); 19/2017(7G/2017); 20/2017(8T/2017); 21/2017(8G-2017); e 22/2017(9T/2017). Toma de coñecemento COÑECEMENTO DE RESOLUCIÓNS E DECRETOS. XANEIRO 2018 Toma de coñecemento Poderá obterse maior información, de así desexarse, con consulta da acta, unha vez publicada na sede electrónica do Concello de Pontevedra (sede. pontevedra. gal). Pontevedra, ao día da sinatura.
DH. W36.61254. SOLICITUDE DE ARANDOS-BERRIES DE GALICIA, S. L. DE AUTORIZACIÓN DE OBRAS NA PARROQUIA DE ALEMPARTE (SANTA MARÍA), CONCELLO DE LALÍN
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Centro (Outros documentos, notificacións e informacións públicas, 07/08/2018)

As obras consistirán na construción dun almacén e peche perimetral da parcela con referencia catastral 36024A118004300000BH, cunha superficie de 95.231 m2, na zona de policía do río Saldoiro. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Lalín ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 30 de xullo de 2018.—O xefe do servizo territorial, Ángel Gómez Rey.
APROBACIÓN DEFINITIVA DO ORZAMENTO 2018 DO CONCELLO DE CANGAS
ADMINISTRACIÓN LOCAL — Municipal — Cangas (Presupostos e cadros de persoal, 04/06/2018)

Mediante acordo plenario de data 30.05.2018 quedou definitivamente aprobado o Orzamento Xeral do Concello de Cangas para o exercicio 2018, comprensivo do orzamento municipal, Bases de Execución e Cadro de Persoal funcionario e laboral, acordándose a desestimación das reclamacións presentadas dentro do prazo de exposición ao público. De conformidade co artigo 169 do Texto Refundido da Lei Reguladora de Facendas Locais aprobado por Real Decreto Lexislativo 2/2004 do 5 de marzo e o artigo 20 do Real Decreto 500/1990, de 20 de abril, publícase o resumo do mesmo por capítulos: RESUMO: Funcionarios: 83. Laboral fixo: 83. Temporal: 30 A aprobación poderá ser impugnada ante a xurisdición contencioso-administrativa, cos requisitos, formalidades e causas sinaladas nos artigos 170 e 171 do texto refundido da Lei reguladora das facendas locais, aprobado polo Real decreto lexislativo 2/2004, do 5 de marzo, e na forma e prazos que establecen as normas da devandita xurisdición. Cangas, na data que figura na sinatura electrónica O ALCALDE Xosé Manuel Pazos Varela
ANUNCIO DA DEPUTACIÓN DE PONTEVEDRA RELATIVO ÁS SUBVENCIÓNS CONCEDIDAS EN AGOSTO DE 2018
ADMINISTRACIÓN LOCAL — Provincial — Deputación Provincial (Subvencións e axudas, 12/09/2018)

En conformidade co establecido no artigo 18 da Lei 38/2003, de 17 de novembro, xeral de subvencións, e no artigo 12.2 da Ordenanza xeral de subvencións da Deputación de Pontevedra, publícanse as axudas económicas concedidas no mes de agosto de 2018 polo Servizo de Igualdade da institución provincial. Pontevedra, a 4 de setembro de 2018. A deputada delegada O secretario
FIXACIÓN PREZO PÚBLICO PARA A ACTIVIDADE DO "PROGRAMA DE CONCILIACIÓN ESCOLA DE VERÁN 2018"
ADMINISTRACIÓN LOCAL — Municipal — Baiona (Outros documentos, notificacións e informacións públicas, 09/05/2018)

De conformi dade co establecido no artigo 7 da Ordenanza reguladora do prezo público esixido pola organización de cursos, talleres, programas e actividades deportivas, sociais, festivas e culturais do Concello de Baiona, aprobada en sesión plenaria de data 06/10/2016, delegase na Xunta de Goberno Local a fixación da tarifa aplicable en cada caso. Polo que na sesión da Xunta de Goberno Local de data vinte e seis de abril de 2018, adoptouse o seguinte acordo: “ Primeiro.–Establecer un prezo público de 80 €: oitenta euros/neno para a actividade Programa de Conciliación Escola de Verán 2018, a desenvolver durante o mes de xullo de 2018 nos colexios públicos de Sabarís, e Covaterreña, organizada pola Concellería de Igualdade. Segundo.–O devandito prezo público deberá aboarse polos usuarios da actividade con carácter previo á realización da mesma, no prazo de apertura da solicitude de inscrición na actividade Terceiro.–Respecto as bonificacións de conformidade coa Ordenanza, establécense as seguintes: As bonificacións previstas neste artigo non son acumulables. Os interesados en obter ditas bonificacións deberán aportar á solicitude de inscrición a documentación acreditativa da concorrencia das situación e circunstancias expresadas no apartado anterior e que consistirá na seguinte: Carto.–Ordenar a publicación da súa fixación no BOP de Pontevedra” Polo que en cumprimento do sinalado na Ordenanza reguladora do prezo público esixido pola organización de cursos, talleres, programas e actividades deportivas, sociais, festivas e culturais do Concello de Baiona, ordenase a súa publicación no Boletín Oficial da Provincia. O que se fai público para xeral coñecemento e efectos En Baiona, na data sinalada no marxe deste documento asinado electronicamente. O alcalde Ángel Rodal AlmuÍña
EXTRACTO DE ACORDOS DA XUNTA DE GOBERNO EXT E URX DE 09.04.2018
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 18/04/2018)

Extracto dos acordos adoptados pola Xunta de Goberno Local do Concello de Pontevedra na sesión extraordinaria e urxente que tivo lugar o día 09.04.2018 1.—RATIFICACIÓN DA URXENCIA DA SESIÓN.2.—SERVIZO DE AXUDA NO FOGAR. CLASIFICACIÓN DAS OFERTAS PRESENTADAS E DE REQUIRIMENTO AO LICITADOR QUE PRESENTOU A OFERTA ECONOMICAMENTE MÀIS VANTAXOSA.2016/ABERTOSERVIZOS/000001.
APROBACIÓN INICIAL DOS EXPEDIENTES DE MODIFICACIÓN DE CRÉDITOS TRANSFERENCIA DE CRÉDITO 2/18 E SUPLEMENTO DE CRÉDITO 1/18
ADMINISTRACIÓN LOCAL — Municipal — Marín (Presupostos e cadros de persoal, 22/10/2018)

O Pleno do Concello, e sesión celebrada o pasado día 10 de outubro, aprobou inicialmente os expedientes de modificación de créditos TRANSFERENCIA DE CRÉDITO 2/18 e SUPLEMENTO DE CRÉDITO 1/18. De acordo co disposto no artigo 169 do Real decreto lexislativo 2/2004, de 5 de marzo, polo que se aproba o Texto refundido da lei reguladora das facendas locais, sométense os expedientes a un período de información pública por espazo de quince días, durante o cal poderán os interesados examinalos, e interpoñer contra os mesmos as reclamacións que estimen oportunas ante o Pleno. Procédese igualmente á publicación do resumo por capítulos das modificacións inicialmente aprobadas, a efectos da súa entrada en vigor no caso de que, durante o período de exposición, non foran interpostas reclamacións contra os expedientes. En Marín, na data da sinatura dixital. A Alcaldesa-Presidenta María Ramallo Vázquez (Documento asinado dixitalmente)
ORDENANZA DO PREZO PÚBLICO POLO CAMPAMENTO DE NADAL 2018-2019 DO CONCELLO DE SALVATERRA DE MIÑO
ADMINISTRACIÓN LOCAL — Municipal — Salvaterra de Miño (Ordenanzas e Regulamentos, 12/12/2018)

De conformidade co previsto nos artigos 41 e 127 do Real Decreto Lexislativo 2/2004, de 5 de marzo, polo que se aproba o Texto Refundido da Lei reguladora das Facendas Locais e no exercicio da potestade regulamentaria recoñecida ao Concello de Salvaterra de Miño, na súa calidade de Administración Pública Territorial, polos artigos 4, 49, 70.2 e concordantes da Lei 7/85, de 2 de abril reguladoras das Bases de Réxime Local, establecese os prezos públicos pola prestación do servizo de Campamento de Nadal. A obriga de pagamento nace pola prestación do servizo de actividade de Campamento de Nadal para a realización de actividades lúdico-educativas dos nenos fora do calendario escolar, xunto a profesionais que promovan a educación e entretemento dos menores no tempo libre e así mesmo promover a conciliación da vida persoal, familiar e laboral. A obrigación de pagar o prezo público regulador na presente ordenanza, nace no momento da inscrición ou matriculación na actividade que se vaia a realizar. A contía do prezo público regulado nesta ordenanza, será a que a continuación se relaciona: Esta Ordenanza entrará en vigor e comezará a aplicarse o día seguinte da súa publicación no Boletín Oficial da Provincia. Salvaterra de Miño, data da sinatura dixital. Documento asinado electronicamente na marxe. O alcalde Arturo Grandal Vaqueiro